
“Ta algo cu tur hende a nota, cu tin un caos den trafico. 
Hendenan cu no ta tene nan mes na ley of regla, poniendo 
trafico en general pero en especial bida di hende na peliger. Mi 
ta di acuerdo cu Minister di Husticia Rocco Tjon y sumamente 
satisfecho cu e campaña Trafico Sigur’ cu lo pone orden bek”, 
Prome Minister Evelyn Wever-Croes a expresa. 


Ministerio di Husticia y Asuntonan Social hunto cu demas 
departamento hudicial lo lansa un campaña di conscientisacion 
pa mas siguridad den trafico. E campaña ta cuminsa dia 1 
di maart y su meta principal ta pa mehora siguridad riba 
caminda. “Cu e campaña di conscientisacion aki nos ta sigur 
di mira cambionan grandi den comportacionnan cu por trece 
trafico den peliger, entre otro reduci accidentenan. E campaña 
lo enfoca riba coremento bou influencia di alcohol, velocidad 
halto, distraccion den auto, uzo di seat belt y child seat; con 

pa uza interseccionnan den trafico; con pa core of anda riba 
careteranan nobo manera Watty Vos Boulevard y Green 
Corridor cu pa hopi hende ta trece confusion y por causa 
accidente. 


Pareu cu e campaña “Trafico Sigur’ lo lansa e website www. 
traficosigur.aw na unda tur hende por haya informacion 
importante di siguridad den trafico. E website no solamente 
ta informativo pero tambe interactivo na unda cu usuarionan 
lo por manda preguntanan y preocupacionnan y nan lo ricibi 
contesta riba esakinan. 


“Mi ta gradici tur cu a colabora den e iniciativa aki pa haci 
nos trafico mas sigur y ta pidi tambe colaboracion di nos 
ciudadanonan. Ban nos tur haci nos trafico mas sigur!”, Prome 
Minister a accentua. MN 

STEM X Youth Summit a conta cu un sala completamente yen 


Diasabra ultimo a tuma luga e prome STEM X Youth Summit. 
Esaki ta un seminario cu a wordo organisa pa Gobierno di 
Aruba, Futura, y SETAR specialmente pa hobennan di 14-18 
aña, riba e tereno di STEM (Ciencia, Tecnologia, Ingenieria, y 
Matematica). Prome Minister Evelyn Wever-Croes a expresa 
di ta sumamente satisfecho di por a mira un interes grandi di 
parti di nos hobennan pa atende e seminario aki. E sala tabata 
completamente yen pa un evento cu a "sold out" den tempo 
record. 


E prome orador tabata señorita Jillian Oduber, cu ta un studiante 
di ‘Aerospace Engineering’ na TU Delft, cu a hiba palabranan 
interesante, compartiendo su experiencia studiando den e area 
aki. Prome Minister a expresa di ta spera cu e seminario sirbi 
como inspiracion pa e hobennan pa studia den e direccion aki, 
mirando cu hopi trabou den futuro, mas sigur lo ta den e area 
di STEM. Mayoria di e hobennan cu ta actualmente studiando, 
lo bay traha den trabounan cu awe no ta existi ainda, cual 
ta haci dificil pa sa exactamente con pa prepara nan pa subi 


e mercado laboral. Importante si ta, pa enfoca den e area di 
STEM, haciendo nan trayectoria di aplica pa trabou mas facil, 
garantisando cada un di nan un miho futuro. 


"Mi kier gradici Futura y Setar pa organisa e evento aki hunto 
cu Gobierno di Aruba. Seminarionan asina ta hopi importante 
pa educacion di nos hobennan. Durante e seminario aki, nan 
a haya e oportunidad di scucha palabranan inpsirativo di un 
studiante di STEM, y nan a haya e oportunidad di tuma parti 
den diferente workshop, pa asina tin un idea den ki area nan 
tin mas interes pa sigui. Mi ta contento di por a asisti na e 
conferencia aki y mira e entusiasmo den cada un di e hobennan 
presente. E meta di Gobierno ta pa educa nos muchanan di e 
miho manera pa nan ta bon prepara pa subi e mercado laboral 
den futuro", Prome Minister a expresa. | 

Na Museo Arqueologico Nacional Aruba 


MINISTER MADURO A PRESENCIA E SERIE DI 
DOCUMENTARIO EN DEN CUADRO DI E EXPOSICION 


"MANTENIENDO HERENCIA NA BIBA DEN TEMPO' 


Diabierna ultimo Minister Maduro di Cultura, famia Ecury, 
UNOCA y mas invitado tabata presente na Museo Arqueologico 
Nacional Aruba (MANA) pa haya un 'sneak peak' di e resultado 
di e bunita trabou documentario di sra. Rebecca Roos den 
cuadro di exposicion nobo na MANA yama 'Manteniendo 
Herencia na Biba den Tempo'. 


MANA hunto cu curador Heronimo a desaroya dos exposicion 
nobo. Un exposicion lo enfoca riba e contribucion di famia 
Ecury den desaroyo di Playa y Aruba, y e otro lo enfoca riba e 
balornan significativo durante e diferente epocanan di Aruba. 
Parti di e exposicionnan nobo lo ta documentarionan audio 
visual bou encargo di Rebecca Roos Productions. 


Minister Maduro y tur presente a keda masha encanta cu e 

e desaroyo di Aruba a traves di e siglonan y masha bunita 
pa haya sa mas di e storia di famia Ecury, specialmente di 
e matriaca Mamachi y di Dundun cu tabata comerciantenan 
mas exitoso cada un den nan temporada. Descendientenan 
di sclavitud cu a sa di desaroya nan potencial y ta exitoso riba 
nan Pais. 


Minister Maduro ta felicita y gradici MANA, sra, Rebecca Roos, 
famia Ecury y tur persona y instancia cu a coopera pa asina 
awe nos por haya sa mas di e historia di e famia cu a biba den 
e casnan na unda cu awe MANA ta ubica. E invitacion ta wordo 
extendi pa Pueblo en general y specialmente na scolnan pa 
bishita MANA pa admira e documentarionan y e exposicion 
'Manteniendo Herencia na Biba den Tempo." MN 

Den e prome dos decadanan di siglo 21 mundo a conoce reto- y cambionan 
grandi. Igualdad y inclusion, cambio di clima, inteligencia artificial, decolonisacion 
mental y Covid-19 tin efectonan grandi riba bida diario. 


Den temponan dificil nos ta rebalora pasado pa compronde presente y crea nos 
futuro. Nos ta saca forsa for di sabiduria y resiliencia den cada epoca cu su 
inkietud- y conflictonan. 


Door di relata e diferente storianan di cada era nos ta duna un bista real y mas 
balansa di nos historia. Reconociendo balornan diferente, conflict, dialogo y 
compromiso ta conduci na reflexion y revision di nos realidad existente. 


The first two decades of the 2lst century have confronted the world with great 
challenges. Equality and inclusion, climate change, artificial intelligence, 
decolonization of the mind, and Covid-19 have dramatically affected our daily lives. 


In difficult times like these we reevaluate our past to make sense of the present and 


to create our future. We draw strength from wisdom and resilience of each era, 
including its uncertainties and conflicts. 


The way we opt to represent our different historical narratives will allow for a more 
truthful and balanced representation of our past. Recognizing opposing values, 
conflicts, dialogues, and compromises will provoke reflection, and revision of our 
existing reality. 

MINISTER 


Geoffrey Wever 


GEOFFREY WEVER CONTENTO DI POR DUNA 
UN LES DI DERECHO CONSTITUCIONAL NA 
STUDIANTENAN DI UNIVERSIDAD DI ARUBA 


N 

Recientemente Minister Geoffrey Wever a ofrece un les di 
Derecho Constitucional na studiantenan di Universidad diAruba. 
Prome di su posicion como minister di asuntonan economico, 
e tabata un abogado y docente di Derecho Constitucional na 
Universidad di Aruba, y a cuminsa su estudionan di doctorado. 


Geoffrey Wever a menciona cu semper e tabata disfruta di duna 
les na Universidad di Aruba, prome na Falcultad Economico 
Financiero, y despues na Facultad di Derecho. Aunke su 
responsabilidadnan como minister a limita su tempo, e ta 
sigui ofrece un of dos les di Staatsrecht (Derecho di Estado) 
anualmente. E ta considera Derecho di Estado sumamente 
critico pa esnan cu ta interesa den derecho of politica, asina 
compartiendo e parti theoretico y tambe e parti practico. 


E ta expresa su gratitud pa e oportunidad cu Universidad di 
Aruba ta sigui brind'e pa sigui contribui na educacion di e 
studiantenan na Universidad di Aruba. 


"E gana di duna les ta un herencia di mi tata, kende pa mas di 
40 aña tambe tabata un docente dedica y mi ta contento di por 
comparti e mesun pasion", segun Geoffrey Wever. MEN 

Plaza Comercio ta e plaza cu Minister Geoffrey Wever kier 
converti den un Plaza Culinario. Aki diferente restaurant ta 
bini huntu den aire liber pa ofrece un experiencia culinario di 
calidad, acompafia pa arte y musica. E meta ta pa contribui 
na diversification di e experiencia ofreci na tur cu ta bishita y 
frecuenta Oranjestad. 


"Embeyesemento di infrastructura y inversion den seguridad 
solamente no ta suficiente pa atrae bishitantenan bek pa nos 
centro di ciudad", segun e ministro di asuntonan economico. 
"Bishitantenan ta busca un experiencia diferente y autentico 
cu enfoke ariba loke ta haci nan bishita diferente di tur otro - un 
cu nan por comparti cu amigo y famia. E bishitante awendia 
sea local of internacional ta busca esey". 


"Plaza Comercio ta mas cu un bunita lugar — e lo ta un 'melting 
pot' di comercio, cultura y comunidad. E ta e personificacion di 
nos logronan di pasado y e fundeshi di nos exitonan di futuro”, 
minister Wever a expresa. E interes ta creciendo bou di e 
bisiñanan di Wilhelminastraat y Columubsstraat. Den e tempo 
nos dilanti Minister Geoffrey Wever lo ta den combersacion cu 
e oficina di arkitecto Inarch pa finalisa e plan pa asina presenta 
esaki na tur stakeholders pa por yega na e ehecucion di e 
proyecto aki den 2024. 


Diamars 20 di februari 2024 tabata un paso concreto den e 
realisacion di e vision cu a comparti desde december 2022, 
momento cu a anuncia e embeyecemento di Wilhelminastraat 
y Columbusstraat. Tur esfuerso haci te cu awe ta pa yega na 
un centro di ciudad mas vibrante, cu ta brinda oportunidad 
nobo pa e desaroyo di Oranjestad. 


Wilhelminastraat tin e potencial y sector priva ta invertiendo den 
e area y como gobierno nos ta — simplemente bisa — facilitando 
e inversionnan aki. Invertiendo den e embeyecemento di e 
area, creando mas parkeo, mas iluminacion, y den seguridad 
di e area ta elementonan basico pa por revitalisa e area. Tin 
retonan y obstaculonan y nos ta conciente di esey. Pero, e 
oportunidadnan ta muchu mas grandi cu esakinan. Fase 2 
di e embeyecimento di e area ta bai cuminsa pronto pa asina 
sigui fortalece e area pa bira e centro culinario den nos centro 
di ciudad. 

Na aña 2019 nos Minister-President Evelyn 
Wever — Croes a laga disefia un Plan Nacional 
pa atende cu e sobrepopulacion di cachonan na 
nos isla. Mesun aña a lansa e prome Concurso di 
Pintamento pa scolnan basico. E aña siguiente 
tabata e prome biaha cu a inclui scol preparatorio 
den e concursonan di pintamento, pa nan tambe 
siña di Aruba su Ley di Cacho. Na 2021 tabata 
e prome aña cu a organisa un concurso pa 
scol basico los di esun pa scol preparatorio. E 
aña ey a ricibi mas cu 100 pintura di e scolnan 
preparatorio. E aña aki ta di 2 biaha cu ta 
organisa e concursonan separa y Minister di 
Enseñansa Endy Croes a lansa y carga ambos 
proyecto. Na e Concurso di Pintamento 1222 
alumno a participa y na e Concurso di Kleur 423 
alumno. 


Un exito total! Muchanan di kleuter tabatin te dia 5 di december 
pa entrega nan pinturanan y dia 18 di december ya caba a 
anuncia e 15 ganadonan riba e pagina di Facebook di Stima Mi 
Mascota, riba e pagina di Facebook di Gabinete Wever-Croes 
y tambe via e-mail di tur scol. “Nos a dicidi di warda pa Pasco 
y Carnaval pasa, pa por duna e alumnonan nan momento 
special”, Minister Endy Croes a comparti. Dia 23 di februari 
tur 15 ganado a wordo invita pa bini Bestuurskantoor pa nan 
ricibi nan regalito. Ademas di e 15 muchanan y nan mayornan, 
nos Minister-President Evelyn Wever — Croes tambe tabata 
presente y tambe Señor Armando Goedgedrag cu ta esun cu 
a diseña e imagen cu e muchanan a kleur pa ambos concurso 
“Stima Bo Mascota” 2021 y 2023. Tambe 3 representante 
di scol a bini pa ricibi un certificado di reconocemento pa e 
gran participacion na e concurso educativo na bienestar di 
nos mascotanan. Trupial kleuterschool a keda na prome luga 
cu 89 participante, Mon Plaisir kleuterschool y Rayo di Solo 
kleuterschool a comparti luga number 2 cu 71 participante 
cada uno. 


E concurso tabatin e meta pa sigui conscientisa, specialmente 
nos chikitinnan, cu nan mascota merece bon cuido, hopi amor 
y tambe cu ta masha normal pa laga sterilisa bo mascota. 
Alizéy Kock(5aña, RayodiSoloKleuterschool), Amanda Maselis 
(5 aña, Agnes Kleuterschool), Ariana Sofia Alzate Palacio (6 
aña, Rayo Di Solo Kleuterschool), Divina Rawlani (4 aña, Mon 
Plaisir Kleuterschool), Elyssé Lacle (4 aña, Scol Preparatorio 
Nos Paraiso), Emma Villanueva (3 aña, Trupial Kleuterschool), 
Felicity Padmonatpodo (6 aña, Trupial Kleuterschool), Liéndra 
Roga (5 aña, Rayo Di Solo Kleuterschool), Mia Mae Effio (4 
aña, Princes Amalia Kleuterschool), Paulina Padilla-Bustillo 
(5 aña, Scol Preparatorio Nos Paraiso), Raimary Kock (5 
aña, Scol Preparatorio Nos Paraiso), Richlaine Rijke (5 aña, 
Scol Preparatorio Nos Paraiso), Tiara Dijkhoff (4 aña, Scol 
Preparatorio Nos Paraiso), Vikély Lispier (5 aña, Trupial 
Kleuterschool), y Xiara Candanoza (4 aña, Scol Preparatorio 
Washington), tae 15 ganadonan di e concurso di kleur pa kleuter 
y Emma, Divina, Paulina y Felicity ta e ganadonan absoluto pa 
nan categoria di edad.“Un pabien na tur e alumnonan”, Minister 
Endy Croes a finalisa. MN 

Minister Endy Croes: 


ARUBA TA CLA PA WEGANAN INTERINSULAR 
2024 CU TA INICIA DIA 1 DI MAART 


Pueblo di Aruba ta keda cordialmente invita pa apoya nos muchanan 

Durante Conferencia di Prensa di Gobierno di Aruba dialuna 
atardi, Minister Endy Croes a elabora riba Weganan Interinsular 
2024 cu ta inicia diabierna awo 1 di maart na Aruba. Manera 
ta conoci, na afia 2022, Minister Endy Croes hunto cu Minister 
di Ensefiansa, Ciencia, Cultura y Deporte di Curagao Sr. 
Sithree van Heydoorn y diputado di Infrastructura y Deporte 
di Boneiro e tempo ey Sr. James Kroon a firma un acuerdo pa 
reinicia Weganan Interinsular despues di shete (7) afia entre 
Aruba, Boneiro y Curacao. Na aña 2023 Weganan Interinsular 
a inicia bek cu 6 disciplina. E aña aki un bes mas Weganan 
Interinsular ta tuma luga y a aumenta di 6 pa 9 disciplina. 
Weganan Interinsular ta inicia na Aruba dia 1 pa 3 di maart 
den e disciplina di trefbal di mucha muhe, dam y ahedres. E 
delegacionnan consistiendo di mas di 150 persona ta yegando 
Aruba diahuebs awo pa asina por inicia cu e campeonato 
escolar. 


Despues di esaki, Weganan Interinsular ta continua na 
Boneiro di 14 pa 17 di maart, unda cu e mucha- y hobennan 
lo participa den e disciplina di basketball di mucha homber, 
aquatlon y futbol di mucha muhe. E clausura lo tuma luga na 
Curacao di 11 pa 14 di april, unda cu e scolnan lo participa 
den e disciplina di basketball, atletismo y volleyball. Minister 
Endy Croes ta gradici IBiSA, INDEBON Y FDDK pa organisa 
Weganan Interinsular 2024. 

Pa conclui, Minister Endy Croes ta invita Pueblo di Aruba y e 
scolnan pa bin apoya nan scol y e alumnonan durante e fin di 
siman deportivo aki. Alabes, mandatario di Deporte ta desea 
tur scol cu ta participa den e competencia aki hopi exito. Cu 
deseo, dedicacion, determinacion y disciplina ta logra! MN 

Bo(so) presencia ta altamente aprecia. 


isterio di Enseñansa y Deporte 


e? 


e SP T 


Swen &FDDK 


Instituto Biba Saludabel y Activo 


2024 


AÑA DI STABILIDAD Y PROSPERIDAD 


Gabinete Wever-Croes 


Arte di Muraya ta un expresion di creatividad sin limite cu 
ta transforma murayanan di San Nicolas den un galeria 
bibo cu ta conta historia, transmit emocion y tambe ta 
stimula e orguyo di un comunidad. 


